AQShning Nyu-York shtatida koronavirusga chalinganlar soni 100 mingdan oshib, 102863 nafarga yetdi. Qurbonlar soni esa bir kun ichida 2373 nafardan 2935 nafargacha ortgan. Foto: Getty Images Bu haqda shtat gubernatori Endryu Kuomo ma’lum qildi. Ayni vaqtda shtat AQShda koronavirus epidemiyasi markazi bo‘lib qolmoqda. Shtat kasallanganlar soni bo‘yicha bu borada dunyoda 2- va 3-o‘rinda turgan Italiya va Ispaniyaga yaqinlashib qoldi. AQShda umumiy hisobda koronavirusga chalinganlar soni 266 mingdan ko‘proqni tashkil qilmoqda. Nyu-York shtatida kasallanganlar soni bir kun ichida 10482 kishiga ko‘paygan. Shtatda eng og‘ir vaziyat Nyu-York shahrida kuzatilmoqda. Bu yerda kasallanganlar soni bir kun ichida 5350 nafarga ko‘payib, umumiy hisobda 57159 nafarga yetgan.